### Beslutningstema

Der skal under dette punkt besluttes, om ejendommen [adresse] skal overdrages til Bedsted Friskole.

### Historik

Økonomiudvalget besluttede den 23. marts 2019, at muligheden for overdragelse af bygninger til friskolerne skulle undersøges. Forvaltningen har i den anledning og som et led i Facility Management taget kontakt til Bedsted Friskole om en mulig overdragelse af ejendommen Syrenvej 3, [adresse].

### Sagsfremstilling

[adresse] er interesseret i at overtage ejendommen [adresse] og selv drifte ejendommen. Bygningen indeholder børnehave og friskole.

Der er udarbejdet en overdragelsesaftale, hvor Bedsted Friskole overtager ejendommen, som består af ca. 1.800 m2 bygninger og ca. 5.800 m2 udearealer. Tønder Kommune får brugsret over de arealer, der i dag benyttes af [adresse] til den fremadrettede drift af børnehaven. Brugsretten er vederlagsfri for Tønder Kommune. Der er valgt en brugsret for Bedsted Børnehave, da det brandteknisk ikke er muligt at udmatrikulere nuværende [adresse] fra skolen.

Ifølge udbudsbekendtgørelsen skal ejendommen sælges til markedsprisen og i offentligt udbud. Udbudsbekendtgørelsen siger dog også, at kommunen kan undlade et offentligt udbud og sælge ejendommen under markedsprisen, hvis kommunen lovligt kan yde anlægsstøtte. Ifølge juridisk afdeling kan kommunen yde anlægsstøtte til en friskole. Tønder Kommune kan derfor lovligt overdrage et areal til en friskole uden offentligt udbud, da friskolen er omfattet af en undtagelse til udbudspligten jf. efterskole- og frie fagskoleloven.

Tønder Kommune har tidligere vederlagsfrit overdraget grunde og ejendomme til foreninger mod, at foreningerne får tinglyst en tilbagekøbsservitut på ejendommen. Servitutten medfører, at ved foreningens eventuelle ophør eller lignende skal Tønder Kommune tilbydes grunden til samme pris, som foreningerne har betalt ved erhvervelsen.

Tønder Kommune forbliver ejer af [adresse] i [adresse], og den udmatrikuleres som en selvstændig matrikel. Multihallen driftes som i dag af Driftsforeningen Bedsted Multihal.

Der er ifølge aftale med [adresse] sket en omrokering af lokaler i skolens kælder. Det betyder, at [adresse] fremadrettet bruger omklædningsfaciliteter i [adresse], da de eksisterende omklædningslokaler i skolens kælder ikke har været i brug de senste 10 år.

Det foreslås, at de ca. 1.800 m² bygning og ca. 5.800 m2 udeareal overdrages vederlagsfrit til [adresse]. Samtlige omkostninger i forbindelse med oprettelse og tinglysning af tilbagekøbsservitut og skøde samt omkostninger i forbindelse med udstykning afholdes af Tønder Kommune. Tønder Kommune sørger for handlens ekspedition og berigtigelse.

Tønder Kommune har tidligere overdraget arealer og ejendomme vederlagsfrit til foreninger og friskoler, hvor der ikke har været store omkostninger ved en overdragelse, som adskillelse af bygningsdele og omlægning/etablering af tekniske installationer.

### Økonomi

Ejendommen Syrenvej 3 overdrages til Bedsted Friskole for 0 kr.

Omkostningerne til udmatrikulering af Multihallen m.m. udgør ca. 35.000 kr., som finansieres af Facility Management

Udgifter til brandsikring 12.000 kr., som finansieres af Facility Management

Skolen betaler i dag en årlig husleje til Tønder Kommune på 45.800 kr./år

[adresse] løbende driftsudgifter udgør i dag 72.492 kr/år

Kommunens driftsbesparelse ved overdragelse udgør 26.692 kr./år.

### Lovgrundlag

Udbudsbekendtgørelsen, Efterskole- og Frie Fagskoleloven, Den Kommunale Styrelseslov.

### Direktøren for Teknik, Klima og Beskæftigelse indstiller,

at ejendommen [adresse] bestående af ca. 1.800 m2 bygning og ca. 5.800 m2 udeareal overdrages til Bedsted Friskole for 0 kr.,

at udmatrikulering af Multihallen finansieres af Facility Management,

at servitut om tilbageskødning tinglyses på ejendommen,

at driftsbesparelsen tilfalder Facility Management, og

at indstillingen videresendes til Kommunalbestyrelsen.

Beslutning fra Økonomiudvalget, 20. januar 2022, pkt. 12:

Indstillingen anbefales.

### Beslutning

Indstillingen godkendt.